נשר רמלה (אתר פלאוליתי)

נשר רמלה הוא אתר ארכאולוגי-פרהיסטורי שהתגלה בעקבות פעולות חציבה במפעל נשר רמלה בשפלה. האתר נמצא בתוך שקע קרסטי גדול, תחת כיפת השמים. חפירות האתר חשפו שכבות ארכאולוגיות עמוקות המעידות על ביקורים חוזרים ונשנים במקום של חבורות ציידים באמצע התקופה הפלאוליתית התיכונה, לערך 140–100 אלף שנים לפני זמננו. עיקר העדויות הן כלי צור מסותתים ששימשו לטביחת בעלי חיים ועצמות מאובנות של פרסתנים שניצודו. בחלק מהשכבות קיימים שרידי אש ומדורות. בשכבה התחתונה ביותר באתר התגלו חלקי לסת וגולגולת אנושיים בעלי צורה קדמונית מהצפוי; בתקופה זו כבר ידועים באזור הלבנט וסביבתו אוכלוסיות של אדם מודרני (הומו ספיאנס) ואדם ניאנדרטלי אך האדם מנשר רמלה ארכאי יותר בצורתו.

גלריית תמונות

קישורים חיצוניים

 
 	
 
 יונת אשחר, תגלית ישראלית: אדם קדמון חדש למדע, מכון דוידסון, 24 ביוני 2021
 יונת אשחר, המאובן המסתורי שהתגלה בישראל ומעורר מחלוקת בקרב מדענים, באתר N12, דצמבר 2021

הערות שוליים

אתרים פלאוליתיים ואפיפלאוליתיים בארץ ישראל
אתרים פלאואנתרופולוגיים
רמלה: היסטוריה